- Hindi News
- National
- कॉर्पोरेट घरानों को फायदा पहुंचाने के लिए रोका रिफाइनरी प्रोजेक्ट: गहलोत
कॉर्पोरेट घरानों को फायदा पहुंचाने के लिए रोका रिफाइनरी प्रोजेक्ट: गहलोत
पूर्वसीएम अशोक गहलोत ने रिफाइनरी के मुद्दे पर सीएम वसुंधराराजे पर निशाना साधते हुए कहा कि रिव्यू के बहाने प्रोजेक्ट को रोक दिया है। इसके पीछे सरकार की मंशा कॉपोंर्रेट घरानों को फायदा पहुंचाना है। हमारे के लिए खुशी की बात है कि बाड़मेर में देश का 40 प्रतिशत तेल का उत्पादन हो रहा है, जिसका 70 प्रतिशत भाग रिलायंस एचआर कंपनी को बेचा जा रहा है। रिफाइनरी के अभाव में गुजरात सरकार को प्रतिवर्ष 1500 करोड़ टैक्स के रूप में मिल रहे है। यदि बाड़मेर में रिफाइनरी दो वर्ष पहले लगती तो अब तक लाखों युवाओं को रोजगार नसीब हो गया होता। वसुंधरा ने लाइफ लाइन प्रोजेक्ट को रोककर महापाप किया है, जनता उन्हें नहीं बख्शेगी। वे रविवार को कलेक्ट्री के सामने रिफाइनरी बचाओ संघर्ष समिति के बैनर तले आयोजित कांग्रेस सभा को संबोधित कर रहे थे।
गहलोत ने कहा कि चुनाव में वसुंधराराजे ने पंद्रह लाख युवाओं को नौकरियां देने का वादा किया था। दो साल में छह लाख युवाओं को रोजगार देना तो दूर छह हजार को नौकरी नहीं मिली। वाजिब मांगों को लेकर प्रदर्शन कर रहे कर्मचारियों पर बीते दो साल में छह बार लाठीचार्ज किया गया। योजनाएं बजट के अभाव ठप है। प्रदेश की जनता कुशासन से त्रस्त है। गहलोत ने मोदी सरकार को आड़े हाथों लेते हुए कहा कि चुनावों में अच्छे दिन का सपना दिखाकर लोगों से वोट बटोर कर सत्ता हासिल कर ली। भामाशाह योजना से लोगों के बैंकों में खाते खुलवा दिए, लेकिन सरकार ने फूटी कौड़ी नहीं दी। पूर्व सांसद हरीश चौधरी ने कहा इंदिरा गांधी नहरी परियोजना के बाद प्रदेश में कोई बड़ा काम हुआ है तो वह है रिफाइनरी। पूंजीपतियों के फायदे के लिए सरकार रिफाइनरी प्रोजेक्ट को लेकर नित नए विवाद खड़े कर रही है। पूर्व मंत्री अमीन खां ने कहा सरकार ने रिफाइनरी को रोककर जनता के साथ धोखा किया है। अपने हक की लड़ाई को लेकर संघर्ष जारी रखेंगे। बाड़मेर विधायक मेवाराम जैन ने कहा कि सरकार की काम करने की नियत नहीं है। बड़े प्रोजेक्ट रोक दिए और पेयजल योजनाएं तक बंद कर दी। खाद्य सुरक्षा योजना से लाखों गरीबों को बाहर कर दिया। दो साल में एक भी उपलब्धी नहीं है जिसे गिनाया जा सके। पचपदरा के पूर्व विधायक मदन प्रजापत ने कहा कि समीक्षा के नाम पर रिफाइनरी को रोकना अब बर्दाश्त नहीं होगा। प्रदेश की जनता पूर्व सीएम गहलोत के नेतृत्व में सड़कों पर उतर चुकी है। सरकार को पचपदरा में रिफाइनरी लगाने को मजबूर करेगी। पूर्व जिला प्रमुख मानकौर ने कहा कि 37 हजार करोड़ के रिफाइनरी प्रोजेक्ट रोकने से सरकार को करोड़ों रुपए का नुकसान हो रहा है। वसुंधराराजे बदले की भावना से काम कर रही है। कांग्रेस जिलाध्यक्ष फतेह खां ने आभार व्यक्त किया। कार्यक्रम का संचालन प्रवक्ता एडवोकेट मुकेश जैन ने किया।
बाड़मेर. जनसभा को संबोधित करते पूर्व सीएम गहलोत।
राजस्व राज्यमंत्री अमराराम चौधरी ने पूर्व सीएम अशोक गहलोत के बयान पर पलटवार करते हुए कहा कि सीएम वसुंधराराजे के प्रयासों से राजस्थान में रिफाइनरी लाभ की शर्तों के साथ धरातल पर रही है। बौखलाहट में पूर्व मुख्यमंत्री अशोक गहलोत ने बाड़मेर में प्रदर्शन किया। चौधरी ने कहा कि रिफाइनरी को लेकर बाड़मेर में गहलोत लोगों को भड़काने का काम कर रहे है। राजस्व मंत्री ने सवाल किया कि पैसा हमारा, जमीन हमारी, तेल हमारा और हिस्सेदारी केवल 26 प्रतिशत। ऊपर से 56 हजार 400 करोड़ का ब्याज मुक्त ऋण। राज्य सरकार द्वारा नियुक्त सलाहकार कंपनी प्राइस वाटर हाऊस कूपर्स ने भी एमओयू को राज्य के लिये घाटे का सौदा बताया है। चौधरी ने कहा कि गहलोत राज्य को वैट और रॉयल्टी में हो रहे नुकसान की बात कह रहे हैं, लेकिन यदि रिफाइनरी के लिये राजस्थान सरकार द्वारा दी जाने वाली राशि के बदले में उचित हिस्सेदारी नहीं मिले, तो वैट और राॅयल्टी की राशि से उसका घाटा कभी पूरा नहीं हो सकता।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva